[{"text_idx": "#000001", "text": "Cyfleuster ymchwil uwchgyfrifiadura i Gymru"}, {"text_idx": "#000004", "text": "Mae mangrofau \u2013 sef fforestydd sy\u2019n sefyll lle mae\u2019r cefnfor yn cwrdd a\u0302\u2019r tir \u2013 yn allweddol i gefnogi byd natur a gweithredu effeithiol ar yr hinsawdd. Mae ymchwilwyr ym Mhrifysgol Aberystwyth yn rhan o brosiect mawr, sef Global Mangrove Watch, a sefydlwyd yn wreiddiol gan yr Athro Richard Lucas (Prifysgol Aberystwyth) ac Ake Rosenqvist (soloEO), ac a ehangodd yn ddiweddar gyda\u2019r Global Mangrove Alliance, sy\u2019n ceisio dwyn rhanddeiliaid amrywiol ynghyd tuag at nod gyffredin, sef diogelu ac adfer ecosystemau mangrof."}, {"text_idx": "#000006", "text": "\u201cMae mangrofau\u2019n rhan hanfodol o ecosystem y ddaear ar sawl lefel,\u201d medd Dr Bunting. \u201cEr enghraifft, maen nhw\u2019n tyfu ble na all llystyfiant arall dyfu, gan amddiffyn arfordiroedd a thrigfannau pobl rhag ymchwyddiadau stormydd, a dal a storio carbon, sy\u2019n helpu i liniaru lefelau cynyddol CO2 atmosfferig.\u201d"}, {"text_idx": "#000007", "text": "\u201cMae porth ar-lein GMW nid yn unig yn mapio graddau mangrofau yn flynyddol, mae hefyd yn cynnig hysbysiadau amser-real bron i ddefnyddwyr \u2013 a allai fod yn llywodraethau, yn awdurdodau lleol ac yn grwpiau amgylcheddol \u2013 am newidiadau i gyflyrau mangrofau. Mae hyn yn caniata\u0301u i ddefnyddwyr ddod i wybod am newidiadau yn gynt, fel y gallant weithredu\u2019n gynt.\u201d"}, {"text_idx": "#000008", "text": "Mae rhai o ddefnyddwyr cyfraniad Dr Bunting at fenter GMW yn uchel eu proffil. Dewisodd Rhaglen yr Amgylchedd y Cenhedloedd Unedig (UNEP) y data hwn i fod yn ddata swyddogol am fangorfau ar gyfer adrodd ar Ddangosydd 6.6.1 y Nod Datblygu Cynaliadwy[2], ac fe\u2019i defnyddir ar blatfform Cynefinoedd Ocean+ y Cenhedloedd Unedig [3], sydd a\u0302\u2019r nod o roi\u2019r wybodaeth a\u2019r adnoddau gorau posibl ar gyfer rheolaeth a chadwraeth ecosystemau cefnforoedd i benderfynyddion a chymunedau ymarfer y byd. Hefyd, dyma\u2019r haen mangrofau y mae\u2019r World Resources Institute yn ei ddefnyddio ar eu platfformau Global Forest Watch a Resource Watch [4, 5]. Mae GMW yn cael ei ddefnyddio i hysbysu Prosiect Biomas Menter y Newid yn yr Hinsawdd Asiantaeth Ofod Ewrop [6]. Mae gan iechyd ecosystemau cefnforoedd effeithiau cymdeithasol ac economaidd pwysig, ynghyd ag effeithiau amgylcheddol, ac mae gwaith ymchwil Dr Bunting yn y maes hwn wedi cael ei gyflwyno fel Astudiaeth Achos Effaith yn Fframwaith Rhagoriaeth Ymchwil 2021, sef y system ar gyfer asesu ansawdd ymchwil yn sefydliadau addysg uwch y DU."}, {"text_idx": "#000009", "text": "Mae cymryd rhan mewn cynlluniau byd-eang pellgyrhaeddol, sy\u2019n cael effaith, yn rhoi ymchwil Cymru ar y map ac mae\u2019n golygu bod ansawdd yn allweddol. Mae\u2019r delweddau lloeren cydraniad uchel y mae Dr Bunting a\u2019i di\u0302m yn eu casglu yn cwmpasu ardaloedd daearyddol mawr, ac, felly maen nhw\u2019n ffeiliau data mawr iawn. Mae cyfleuster cyfrifiadura uchel ei berfformiad Uwchgyfrifiadura Cymru yn caniata\u0301u i\u2019r data hwn ar raddfa fawr gael ei brosesu\u2019n gyflym ac yn effeithlon. \u201cMae mangrofau yn esblygu\u2019n gyson ac mae angen i lunwyr polisi a gwneuthurwyr penderfyniadau allu cael at wybodaeth o ansawdd uchel yn gyflym ac yn hawdd. Mae hyn yn arbennig o werthfawr yn y byd sy\u2019n datblygu, lle nad oes gan lawer o wledydd yr adnoddau i allu datblygu\u2019u mapiau a\u2019u systemau gwybodaeth eu hunain o fangrofau,\u201d medd Dr Bunting. \u201cRydym ni wedi prosesu a dosbarthu tua hanner miliwn o ddelweddau ar yr uwchgyfrifiadur hyd yn hyn \u2013 byddai gwneud hyn yn cymryd blynyddoedd ar flynyddoedd ar gyfrifiadur bwrdd gwaith neu liniadur. Yn fyr, heb gyfrifiadura uchel ei berfformiad, byddai ein gwaith yn amhosibl.\u201d"}, {"text_idx": "#000010", "text": "Mae setiau data GMW ar gael i\u2019w lawrlwytho ar "}]